મુંબઇ: વિદેશી રોકાણકારો-ફોરેન પોર્ટફોલિયો ઇન્વેસ્ટર્સે શેરબજારમાંથી પાછલાં બે સપ્તાહમાં રૂ. ૨૮૦૦ કરોડથી વધુ રૂપિયા પાછા ખેંચી લીધા છે. બજારના નિષ્ણાતોના કહેવા પ્રમાણે નાણાકીય વર્ષ ૨૦૧૫-૧૬ના બીજા ત્રિમાસિક સમયગાળાના મોટા ભાગની અગ્રણી કંપનીઓનાં પરિણામો બજારની અપેક્ષા કરતાં નીચા આવ્યાં છે. એ જ પ્રમાણે ડિસેમ્બર મહિનામાં યુએસ ફેડરલ રિઝર્વ વ્યાજદરમાં વધારો કરી શકે છે તેવા સેન્ટિમેન્ટ પાછળ વિદેશી બજારની અનિશ્ચિતતાએ સ્થાનિક મોરચે પણ વિદેશી રોકાણકારોએ વેચવાલી કરી છે.